
VILNIAUS RAJONO SAVIVALDYBĖS TARYBA

SPRENDIMAS
DĖL VILNIAUS RAJONO KELEIVINIO TRANSPORTO TARIFŲ IR KAINŲ PATVIRTINIMO

2024 m. gruodžio 20 d. Nr. T3-410

Vilnius

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 15 straipsnio 2 dalies 29, 30 punktais ir Lietuvos Respublikos kelių transporto kodekso 16 straipsnio 2 dalimi, Vilniaus rajono savivaldybės taryba  n u s p r e n d ž i a:
. Patvirtinti keleivių vežimo reguliariais reisais vietinio (priemiestinio) susisiekimo maršrutais 1 km važiavimo tarifą vienam keleiviui:
. Keleiviams, važiuojantiems visų klasių maršrutiniais priemiestiniais autobusais, nustatyti 0,083 Eur (be PVM) tarifą už 1-ą nuvažiuotą kilometrą. Nustatyti minimalią važiavimo kainą užmiestyje – 0,7 Eur (su PVM). Pridėtinės vertės mokestį taikyti pagal Lietuvos Respublikos pridėtinės vertės mokesčio įstatymą;
. Nustatyta 1.1 papunktyje minimali važiavimo kaina netaikoma mokiniams, važiuojantiems į mokyklą ir atgal, kuriems taikomas šiuo sprendimu patvirtintas tarifas už faktiškai nuvažiuotą atstumą;
. Miesto teritorijoje, neatsižvelgiant į atstumą ir nuvažiuotų stotelių skaičių, taikyti 0,7 Eur (su PVM) vienkartinio bilieto važiavimo kainą;
. Mokiniams, važiuojantiems  į mokyklą ir atgal, taikyti 0,083 Eur (be PVM) tarifą už  1-ą nuvažiuotą kilometrą.
. Vietinio (priemiestinio) reguliaraus susisiekimo keleivinio kelių transporto autobusuose terminuotiems vardiniams bilietams taikyti iki 20 procentų nuolaidą visos bilieto kainos ir kainų, gaunamų pritaikius Lietuvos Respublikos transporto lengvatų įstatyme nustatytas lengvatas. Skaičiuojant vardinio mėnesinio bilieto kainą, nustatyti 56 važiavimus vienam keleiviui per mėnesį, vardinio mėnesinio bilieto, galiojančio tik darbo dienomis, kainai skaičiuoti nustatyti 40 važiavimų vienam keleiviui per mėnesį.
. Vietinio (priemiestinio) reguliaraus susisiekimo autobusuose bilieto kainą apvalinti 0,1 Eur tikslumu. Terminuotų vardinių bilietų kainą apvalinti sveikųjų skaičių tikslumu. Mokinių vežimo į mokyklą ir atgal kainą apvalinti 0,01 Eur tikslumu.
. Vilniaus rajono savivaldybės tarybos 2018 m. sausio 26 d. sprendimą Nr. T3-4 „Dėl Vilniaus rajono keleivinio transporto tarifų ir kainų tvirtinimo“ laikyti netekusiu galios.
. Skelbti šį Savivaldybės tarybos sprendimą Teisės aktų registre ir su juo supažindinti Vilniaus rajono viešojo transporto vežėjus.
. Šis sprendimas, išskyrus 5 punktą, įsigalioja nuo 2025 m. vasario 1 d.



Savivaldybės meras				                    Robert Duchnevič

